﻿ 
 
SĂRUT MÂNA MIHAI EMINESCU 
ŞI BINECUVÂNTĂ POPORUL ROMÂN 
 
I 
Mărturia lui Al. Vlahuţă  
 
   Analiza atentă a articolului Eminescu bolnav, de A. Vlahuţă, din 
“Curentul Eminescu şi o poezie nouă”, Tip. “Lupta”, 1892, republicat în 
revista Flacăra, an III, nr. 35-14 iunie 1914 ni-l redă pe Mihai Eminescu, 
aşa cum era cu doar trei luni înainte de moartea sa. Alexandru Vlahuţa îl 
vizitează la ospiciul din strada Plantelor, în luna martie 1889.  
   În 1888, Veronica Micle reuşeste să-l ia pe Eminescu din Botoşani, din 
casa Henrietei, sora poetului şi să-l însoţeasca în Bucuresţi. Veronica Micle 
ştia că Eminescu este în deplinătatea facultăţilor sale mintale. Veronica 
Micle înţelesese că Eminescu trebuia să dispară din vizorul oficialităţilor, 
care-l arestaseră, îl internaseră la ospiciu de nebuni, oficialităţi care au pus la 
cale intimidarea lui prin  adevarate torturi fizice-fusese batut cu funia , iarna, 
in timp ce se arunca pe el, cu găleata, apă rece, a fost tratat medicamentos 
abuziv şi distructiv cu buna ştiinţă, i s-au adus perturbari grave pe planul 
existenţei sale fizice, dar organisul său încă mai rezista. Oficialităţile nu 
ştiau unde dispăruse Eminescu. Fusese arestat ca un autentic deţinut politic, 
din cauza activitaţii sale de ziarist. Exact la aceasta activitate va reveni 
acum, din clandestinitate. Incepe să publice o serie de articole, desigur 
nesemnate, în presa vremii. Viaţa politică se înviorează. Mihai Eminescu, 
nici înainte de 28 iunie 1883 , când a fost arestat şi nici în timpul detenţiei, 
nu a acceptat nici un compromis. Era în serviciul poporului român şi în cele 
ale ţarii nu avea de cedat nimic. În urma unui articol polemic apărut pe data 
de 13 ianuarie 1889, lumea oficialităţilor politice se dezechilibrează, 
guvernul de coaliţie format din alianţa conservatorilor cu liberalii, cade. Era 
mâna lui Eminescu. Colegii de breaslă care-i publicau articolele şi-au 
recâştigat astfel demnitatea. Pentru ei Eminescu era aceeaşi minte luminată 
pe care o ştiau de dinainte de a fi arestat. Cel mai mare ziarist al Romaniei se 
întorsese la meseria sa de ziarist. Oficialităţile îşi dau seama că Mihai 
Eminescu şi-a reocupat locul în viaţa publică. Poliţia, serviciile secrete intră 
în alertă, căutându-l. Îi descopera adresa unde se refugiase cu Veronica 
Micle. Este din nou arestat, în aceeaşi manieră brutală ca în 1883 şi internat 
la ospiciu. Încă din 1883 guvernanţii au călcat în picioare legislaţia ţării, 
practicând răpirea de persoană, internarea abuzivă, cu toate practicile 

condamnabile, torturarea fizica şi medicamentoasă. Terorism de stat! Celei 
mai luminate personalităţi  nu i s-a acordat calea unui proces, în urma căruia 
urma să fie condamnat sau achitat. Celui ce a reuşit să statueze legea şi 
cinstea ca un dat obligatoriu pentru toţi, i se refuză legile ţării. Politicienii-
industriaşii-finanţiştii de atunci, se comportă cu el ca nişte oameni ai 
fărădelegii. În aceste circumstanţe îl vizitează Alexandru Vlahuţă la ospiciu. 
   M-a cunoscut şi i’a părut bine când m-a văzut. M’a întrebat de prieteni, 
căinându-i şi vorbind de ei cu milă, ca de nişte oameni pierduţi, sau foarte 
nenorociţi. 
   M-a cunoscut. Cu alte cuvinte Vlahuţă se aştepta ca sub efectul 
medicamentelor să fie într-o stare de letargie, în care să nu-şi mai recunoască 
prietenii, sau să nu poată vorbi. 
   M-a întrebat de prieteni, căinându-i. Nu s-a plâns de situaţia în care se afla. 
Nu şi-a îndreptat cuvintele spre cei făradelege, a căror victimă era. Mintea sa 
era în purtare de grijă faţă de prieteni. Pe ei îi deplânse. Doamne, ce uriaş, în 
pace şi linişte sufletească! Numai un om cu sufletul îndumnezeit poate vorbi 
aşa. Cu un suflet de stâncă. De acolo, din altarul sufletului său, Eminescu 
oficia. De ce-i compătimea? Ştia că nu sunt destul de îmbunătăţiţi sufleteşte, 
pentru a face faţă urgiilor lumii acesteia, care acum se vor revărsa şi mai 
mult peste ei. Vorbind de ei cu milă. De unde atâta mila? Doamne ai milă de 
noi! Domnul are milă de noi, dar şi noi trebuie să avem milă de cei în 
dificultate. Şi Eminescu are.  
   Doar oamenii din lume, cât de cât îndumnezeiţi şi călugării încercaţi nu se 
clatină nici în ultima clipă a vieţii, pentru a nu-l lasa pe vrăjmaş să le intre în 
cetatea lor sufletească. Eminescu avea trevzia minţii, veghea permanentă la  
raiul  din sufletul său. Avea o viaţa duhovnicească îmbunătăţită. A trăit   
într-o bogată viaţa religioasă ortodoxă. Familia Eminescu poate să fi fost 
familia cu cei mai mulţi călugări din secolul XIX, iar Mihai Eminescu, 
nepotul, cu cei mai mulţi unchi şi mătuşi în călugărie. Bunicul sau, cântăreţ 
bisericesc... Raluca, mama poetului, a avut doi fraţi călugări, Calinic şi 
Iachint, trei surori călugăriţe, Olimpiada, Sofia şi Fevronia şi pe Xenia, 
nepoată de soră, tot  călugăriţă. Dar Raluca, mama poetului? De asemenea 
cu sufletul la cele înalte. A cumpărat o bisericuţă, încât Eminescu a avut, din 
fragedă copilărie, o biserică a familiei, chiar pe moşia părinteasacă. Ea mai 
există şi azi. Mai mult, Eminescu, mergea, pe jos  pâna la Mânastirea 
Agafton, din apropierea Botaşanilor, la mătuşile sale măicuţe aici. Şi 
rămânea în vacanţe în bucuria celor mânăstireşti. Nu e de mirare că pe 28 
iunie în timp ce  urma să-l aresteze cu forţa, a cerut  pantaloni negri. Să fim 
cu luare aminte la acest moment.  Mihai Eminescu spera să aiba o scăpare, 
să fie lăsat să se retragă din lume, la o mânăstire…  

  Numai un suflet  de creştin îi deplânge pe alţii, deşi, după toate regulile 
lumeşti, el, Eminescu, părea a fi de plâns. 
   Vorbind de ei cu milă, ca de nişte oameni pierduţi. Ştia că nu reuşiseră, 
încă, să sesizeze Calea şi să meargă pe ea. Doar pe această Cale păcaele se 
mai pierd, slăbesc, iar cei cu o viaţă mai îndumnerzeită, le ţin la distanţă, nu 
se lasă înrobiţi de simţuri şi tentaţii. La Eminescu starea sufleteasca a fost  
toată viaţa într-o evoluţie continuă inclusiv în timpul cumplitei lui detenţii, 
ceea ce de bună seamă l-a ajutat să nu înebuneasca , aşa cum ar fi dorit  unii 
din cei care-l ţineau în captivitate. Câţi dintre noi  pot spune că au evoluat ca 
Eminescu, pas cu pas, spre cele sfinte?  Numai creştinii autentici merg până 
la jertfa de sine pentru neamul lor. Numai creştinismul plămădeşte oameni 
de un astfel de caracter. Aceştia nu participă la opresarea propriului neam, 
dimpotriva.  
   Arăta pentru unele lucruri de nimic un interes şi o mirare exagerată. 
   Cine a stat în apropierea unor călugări trăitori în rugăciuni pe Calea 
Raiului, îşi amintesc ceea ce nouă, celor din lume, ni se pare naivitate, un fel 
de mirare copilărească. Un suflet trăitor în cele nevinovate, un suflet ce se 
păstrează în nevinovăţie. 
   Privirea’i era dusă, obrajii palizi şi căzuţi, glasul tărăganat şi somnoros. 
Avea mai mult aerul unui om ostenit din calea-afară.  
   Ochii, obrajii, partea trupească era afectată de medicamentele administrate. 
Cele ale trupului se ofileau, obosiseră. Lăuntrul nevăzut, spiritual lui 
Eminescu era din ce în ce mai acoperit de neputinţa sistemului nervos, a 
creierului, afectate , frânate, amorţite de tratamentul medicamentos. Se ştie 
că mercurul i se administrase într-o cantitate total neindicată, având astfel un 
efect distructiv, de otrăvire, zbuciumându-i întregul organism până la 
epuizare. Dar Eminescu avusese o sănatate de invidiat, dovadă că mai 
rezista. Nu voia să moară. 
   Îmi spuse cu un tom important despre un plan al lui de reorganizare 
socială, la care se gândeşte de mult,-o lucrare colosală, care îl munceşte   
şi-i dă nopţi de insomnie şi dureri de cap ucigaşe. 
  Se ştie, Eminescu a reuşit să ajungă la Viena pentru tratament.Mai degrabă 
să scape din chingile captivităţii. Eminescu îşi revine complet, fără 
medicamente. Redobândindu-şi libertatea, şi-a regăsit sănătatea. Atat Carp, 
cât şi Maiorescu îl vizitează la Viena.  Erau printre căpeteniile trecerii lui 
Eminescu în captivitate. Par totuşi nişte unelete care se conformează, nişte 
executanţi. Constată că Eminescu şi-a revenit complet de sub loviturile 
medicamentoase şi de sub ostracizarea internării lui ca nebun, între nebuni. 
Constată că nu va renunţa la idealurile sale. De fapt Carp şi Maiorescu au 
fost în misiune de spionaj, ca să afle la ce se pot aştepta de la Eminescu, 

acum liber. Acesta pleacă în Italia, într-un voiaj de şase săptămâni- vizitează 
Veneţia, Padua şi Florenţa. Poate că cei doi români ar fi respirat uşuraţi dacă 
Mihai Eminescu nu s-ar mai fi întors în ţară. Cauzele captivităţii lui 
Eminescu fuseseră idealurile sale de unificare a ţării şi de reorganizare 
socială-de articulare a vieţii sociale în vederea propăşirii naţiunii române. 
Exact aceste idealuri i se refuză şi acum şi astfel soarta lui Eminescu este 
pecetluită. Întors în ţară a fost vânat iar, internat, umilit şi tratat cu mercur cu 
doze ucigaşe. Ca la Viena, fugind de la Botoşani, cu Veronica Micle, la 
Bucureşti, scăpat de sub supraveghierea oficialităţilor şi de tratamentul cu 
mercur şi  de sub continua umilire ca întreţinut pe bani prin colete publice, 
îşi revine, încât  are iar o activitate normală, ca ziarist. Nici acum, din nou 
captiv, nu renunţă la binele social pentru ţara sa. Un plan al lui de 
reorganizare socială la care se gândeşte de mult, ne mărturiseşte Vlahuţă. 
Drumul până la scoaterea lui Eminescu din viaţă, prin asasinare, e foarte 
scurt. Trei luni. Nici umilirile, nici torturile, nici tratamentul nu-l pot 
schimba. El nu-şi va trăda neamul pentru nimic în lume. De aceea este viu în 
sufletele noastre şi de nebiruit. A intrat în Cetele Sfinţilor Români.  
  O lucrare colosală, care-l munceşte şi-i dă nopţi de insomnie şi dureri de 
cap ucigaşe. 
   Este o diferenţa între a citi o carte plăcută, între a privi natura, sau a purta 
o convorbire agreabilă şi între concentrarea minţii într-un act de creaţie. In 
acesta din urmă situaţie consumul  de energie e mare. Creierul e  solicitat. 
Ori tratamentul medicamentos aplicat avea ca ţinţa tocmai anularea 
capacitătii de gândire, de elaborare. Dar mintea lui Eminescu lucra şi încă 
foarte bine. Capacitatea creatoare  nu se voia anulată. Dar creierul era în 
blocaj, în adormire, lovit de medicamente şi Eminescu avea dureri de cap 
ucigaşe. 
   Vlahuţa nu este contrariat de planul de reorganizare socială. Era bine 
construit în mintea lui Eminescu şi coerent expus. Cu toate elementele din 
viată economică, politică şi socială din articolele publicate de Mihai 
Eminescu pâna la 28 iunie 1883 şi din ultimele luni petrecute în Bucureşti.  
   Când ai pe cineva care te ascultă, cu care ai  unele afinităţi sufleteşti, 
bateriile tale sufleteşti se încarcă  şi te desfăşori comunicând din ce are 
sufletul tău mai mult, mai frumos, din ceea ce doreşti să spui, conform 
temperamentului şi pregătirii tale intelectuale. Aşa ceva s-a întâmplat cu 
Eminescu în prezenţa lui Vlahuţă. De la dizertaţia sa cu conţinut social-
politic-economic, cu rigorile de ordin ştiinţific, Vlahuţa mută convorbirea lor 
pe planul creaţiei poetice. Lui Eminescu i se creese astfel posibilitatea să se 
desfăşoare  ne constrâns de rigorile unor cercetări ştiinţifice, de un subiect 
mai arid. Şi Eminescu profită din plin şi de această posibilitate, dând un 

recital poetic la care Vlahută nu mai asistase niciodată în viaţa sa. Şi nici 
dupa aceea.  Este ca un spectator răpit de recitalul maestrului. A fost răpit şi 
înălţat pe culmi nebănuite. 
   Adusei vorba de poezii.  Atunci cu o bucurie de creator copilăreşte 
arătată, scoase din buzunarul paltonului un petec de hârtie şi aşezându-se 
pe scaun începu să citească…un şir lung de strofe, de o sonoritate şi de un 
efect ritmic fermecător. Rostirea lor îl încălzia, şi ochii şi glasul i se 
înviorau. Pe acel petec de hârtie nu erau scrise decât două vorbe: gloriosul 
voivod. El improviza. Am ascultat uimit pestedouă-zeci de strofe sonore, dar 
lipsite de sens şi de legătură; fiecare vers părea rupt dintr-o poezie 
frumoasa. Mi-aduc aminte de două vorbe: foc şi aur reveneau mereu, mai în 
fiecare strofă. N-am putut reţinea decât aceste patru versuri de pe la mijloc, 
care au un început de înţeles mistic: 
 
“Atâta foc, atâta aur, 
Ş’atâtea lucruri sfinte 
Peste’ntunericul vieţei 
Ai revărsat părinte”… 
    
   Dar în toată acea armonie de sunete se vedea perfect tehnica maestrului, 
limba lui aleasă şi muzicală, care se supunea şi se mlădia mecaniceşte sub 
ultimele tremurări ale acelui suflet întunecat. 
Gloriosul voivod. Pentru Eminescu este de ajuns sa priveasca spre cele doua 
cuvinte, pentru a fi inspirit, aşa cum nu se mai termină izvorul cel pururi viu 
din cuvintele  Noului Testament.  
   Variantei oficiale cum că Eminescu a înebunit îi căzuse pradă şi Vlahuţa. 
Dar suflet întunecat nu se potriveşte decloc cu cele relatate de acesta, 
dimpotrivă, iese din context. Titlul Eminescu bolnav are logică doar dacă 
bolnav se aplică trupului suferind, care fără doar şi poate , sub loviturile 
mercurului, administrate de dr. Itzac, în cantitate  distrugătoare, era în 
suferinţă, era îmbolnăvit. Mercurul pătruns în sânge, îi zbuciuma întregul 
organism, îi producea, uneori,  stări delirante, ceea ce a dat apă la moară şi 
celor care nici nu bănuiau că varianta oficială asupra arestării lui Eminescu 
era un fals. Eminescu nu înebunise, doar că nu făcuse nici un compromis 
asupra idealului şi activităţii sale pentru unirea tuturor românilor într-un 
singur stat-Unirea Basarabiei,  Bucovinei şi  Ardealului cu România. 
Imperiul Austro-Ungar, care mai ţinea Ardealul în captivitate, a facut 
presiuni puternice pentru scoaterea lui Mihai Eminescu din viaţa publică. 
Scenariul şi executarea acestuia aparţin oficialităţilor româneşti de atunci. 

   Atâta foc, atâta aur-din planul ideal, celelst. Intunericul vieţii-planul 
material. Acest plan material, cu întunericul lui, este sub darurile divinităţii. 
Focul Sfântului Duh, aurul bogăţiilor spirituale ale raiului. Ai revărsat-
generozitatea făra margini a darurilor divine. Lucruri sfinte-învăţăturile 
Noului Testament, Fecioara Maria, sfinţii, liturghia şi altele.                  
Peste-ntunericul vieţii…Ş toate acestea  de la Dumnezeu, pe care, în poemul 
Luceafărul, îl numeşte  Părinte şi Doamne, iar Fecioara Maria este 
idealul suprem de frumuseţe. Cu strălucirile ei dumnezeieşti, între cetele de 
sfinţi. 
   Se impune  să precizăm, situaţia vorbeşte de la sine până la evidenţa, că 
părinte, din strofa memorată de Vlahuţă, trebuia scris cu literă mare, 
Părinte.  
   Recitind strofa memorată de Vlahuţă, recunoaştem starea de rugă şi de rai 
din sufletul lui Eminescu. E în faţa Părintelui. E în gaţiile lui Dumnezeu. E 
fericit. Nu e vorba de orice fericire, ci de cea revărsată de Parintele ceresc şi 
peste Eminescu, suspus acum celor mai grele încercări din viaţa sa, revărsare 
pe care Eminescu o recunoaşte, o trăieşte şi se bucură întru ea. Părintele 
luminilor îl ajută pe Eminescu, îi întinde mâna în momentele de restrişte. Iar 
Eminescu a ieşit din viaţa aceasta, cu sufletul bun. Întunecimile acestei lumi 
nu l-au biruit.  
   Era o neobicinuită frumuseţă de sunete în acea împărechere bizară de 
cuvinte, din care sburase pentru totdeauna ordinea şi suflarea unui înţeles. 
Atunci am înţeles adânc sensul înfiorător al cuvintelor lui de-odinioară: 
                        Unde-s şirurile clare din viaţa-mi să le spun? 
Ah, organelle-s sfărmate şi maestrul e nebun! 
   Şi când, ostenit de acest joc curios de versuri sonore şi pustii, îşi lăsă 
tăcut privirea’n pământ, figura lui îmbrăcă iarăşi acea expresie de tristeţă 
vagă-umbra acelui apus dureros al conştiinţei, care’i dedea în momentul 
acela înfăţişarea unui zeu învins, părăsit de puteri şi umilit. Eu mă uitam la 
el, mi se rupea inima de milă, şi nu ştiam ce să-i spun. După câteva minute 
de tăcere  îşi împreună mâinile şi, ridicându-şi aiurit ochii în sus, oftă din 
adânc şi repetă rar, cu’n glas nespus de sfâşietor: “Of, Doamne, 
Doamne!...” Era în acest suspin al a lui şi în aceste cuvinte sinteza întregei 
lui vieţi, şi poate, c’o ultimă fulgerare de conştiinţa, a străbătut în clipa 
aceea lanţul tuturor suferinţelor lui din copilarie şi până înceasul în care se 
afla. M’a podidit plânsul ş’am plecat. De-atunci nu l’am mai putut vedea… 
   Da, i-au sfărâmat organele trupului. Aceasta a fost ordinea de atac 
împotriva captivului Eminescu. Ajunsese în captivitate perfect sănătos. 
Dovadă ca a rezistat supliciilor timp de şapte ani. 
  Da, un zeu învins , dar zeul acesta era în lanţuri. În lanţuri fiind, l-au lovit… 

   Of, Doamne, Doamne!...cât i-am iubit şi căt îi iubesc! Şi iată ce-i fac, 
dragi cititori. Il răstigniră, pâna la moarte, pe crucea suferinţei. Dar 
intunecimile acestei vieţi nu l-au biruit. Bate la porţile sufletelor noastre să 
fie primit. Împreună vom birui. 
 
 
II 
 
Mărturia lui Eminescu… 
     
   Pe data de 13 aprilie, procurorul Mavros cere preşedintelui Tribunalului 
Ilfov acordarea unei sinecure pacientului Mihai Eminescu. Se afla  în casa de 
sănătate a doctorului Şuţu. 
   Se constituie un Consiliu format din Titu Maiorescu, Dem Laurian, Şt. 
Mihăilescu, I. L. Caragiale, I. Gr. Valentineanu şi Mihail Brăneanu. Se 
redactează un process-verbal. Titu Maiorescu l-a scris. Era avocat. Tot el l-a 
depus.  Procesul verbal este semnat pe data de 12 iunie. Tot acum   depune  
raportul medico-legal şi doctorii Şuţu şi Petrescu. Şi tot pe 12 iunie, are  loc 
interogatoriul: 
   -Cum te cheamă? 
   -Sunt Matei Basarab, am fost rănit la cap de catre Petre Poenaru, 
milionar, pe care regele l-a pus să mă împuşte cu puşca umplută cu pietre 
de diamante cât oul de mare. 
   -Pentru ce? 
   -Pentru ca eu, fiind moştenitorul lui Mircea Basarab, regele se temea ca 
eu să nu-i iau moştenirea. 
   -Ce-ai de gând să faci când te vei face bine? 
   -Am să fac botanică, zoologie, mineralogie, gramatică chineză, evreiască, 
italienească şi sanscrită. Ştiu 64 limbi. 
   -Cine e Poenaru care te-a lovit? 
   -Un om bogat, care are 48 de moşii, 48 de râuri, 48 de garduri, 48 de 
case, 48 de sate şi care are 48 de milioane. 
   Întrebări cheie, de interes pentru anchetator şi pentru cei care se aflau in 
spatele sau: 
   -Ce-ai de gând să faci când te vei face bine? 
   -Cine e Poenaru care te-a lovit? 
   Eminescu le dă satisfacţie anchetatorilor. Lasă sub tăcere idealurile pentru 
care a fost arestat pe data de 28 iunie 1883 şi pentru care era privat de 
libertate şi în clipele respective. Enumeră domeniile viitoarelor sale 
preocupări. Si ca să nu existe vreo îndoială că nu mai e întreg la minte, 

încheie cu Ştiu 64 de limbi. Dar spunând Ştiu 64 de limbi, a facut şi un pas 
numai de el ştiut. 
   Prin întrebarea Cine e Poenaru care te-a lovit? se urmărea altceva. Dacă 
nu ar spune că prezenţa lui Poenaru la casa de sănătate (ospiciu-spital de 
nebuni) nu are o acoperire medicală reală şi că a fost “ internat”  în spital  
tocmai pentru a-l lovi (asasina). Nici vorbă, de aşa ceva, spre liniştea 
anchetatorilor. Şi totuşi Eminecu desemnează cu siguranţa persoana care se 
află în spatele privării sale de libertate şi a tentativei de asasinat. Şi a 
iminentului său sfârşit. Decis de persoana respectivă. Şi reuşeşte să ne atragă 
atenţia tocmai asupra acestui aspect-prezenţa lui Poenaru în zilele acelea în 
spital, nu era întâmplătoare, pentru că a fost pus (adus) ca unealtă într-un 
scop criminal.  
   Înainte de  răspunsurile lui Eminescu, să întârziem câteva clipe asupra 
primei părţi a anchetei. 
   -Cum te cheamă? 
   Eminescu nu răspunde mă numesc Mihai Mminescu, aşa cum se răspunde 
la oricare interogatoriu. 
   Spune că este Matei Basarab, apoi că  a fost lovit la cap de către Petre 
Poenaru, care a fost pus să-l împuşte. Nu se foloseşte de datele reale ale 
tentativei de asasinat, piatra, evitând să se deconspire ca e întreg la minte, ci 
că  a fost pus să-l împuşte cu o puşcă umplută cu diamante cât oul de mare. 
Să reţinem l-a pus.  Nebun în toata legea şi-o fi zis anchetatorul, încât a 
trecut  cu legeritate peste faptul că Mihai Eminescu spune clar cine l-a pus 
pe Poenaru să-l asasineze. Cine l-a pus? Regele. Ceea ce este exact. Toate 
elementele doveditoare se găsesc în 1883, dar şi în situaţia  lui Eminescu  
din aceşti ultimi şapte ani ai vieţii sale, cât şi din ultimele lui zile.  
   -Pentru ce? 
   -Pentru că eu,  fiind moştenitorul lui MateiBasarab, regele se temea că eu 
să nu-i iau moştenirea. 
   E o schimarea totală a răspunsului, dar anchetatorul nici nu mai ia seama.  
Faptul că Eminescu este nebun,  părea evident. Şi nu mai conta ce mai spune 
un nebun. Era Mihai Eminescu moştenitorul lui Matei Basarab? Al mosiei? 
Al României? Al românilor de sub jugul imperiilor vecine? Al moşiei încă în 
stăpânirea imperialilor din jurul României? Da. El, împreuna cu toţi ceilalti 
români din mişacrea naţională. De aceea a organizat Carol I nimicirea 
acestei mişcări, pentru ca ea reprezenta interesele tuturor românilor şi era de 
facto o forţă politică ce câştiga din ce în ce mai mult teren în sufletele 
românilor, ceea ce ducea inevitabil la situaţia de a deveni forţa politica 
numărul unu din Romania. Carol I şi guvernul Brăteanu. Toţi prietenii lui 
Mihai Eminescu, cei  vreo douăzeci de mii de români membri ai Societăţii 

Carpaţii, erau moştenitorii moşiei. Ei reprezentau interesele majore ale 
tuturor românilor. Din avântul, din jertfa lor s-a ajuns, după numai 30 de ani,  
la Unirea moşiei şi a românilor în statul naţional unitar România. In condiţii 
tot dramatice. Cu mult mai dramatice ca pe vremea lui Eminescu. In condiţii 
în care tot nationaliştii români au acţionat, nu regele, curgând din tot 
Ardealul, de neoprit, sptre Alba Iulia, unde au proclamat Unirea cu 
România. Regele tremura în Bucureşti, să nu intervină , să nu deranjeze pe 
imperiali, de care îi era frică să nu creadă că Regatul român  acţionează 
pentru unire. De aceea nici nu a  lăsat pe oficialii din Regat  să meargă la 
Alba Iulia. A fost trimis doar un sublocotenent, cu ordinul  să nu  se  arate la 
vedere. Dacă românii ardeleni ar fi aşteptat încurajarea oficialilor din regat, 
nu s-ar fi împlinit Unirea. Desigur mi se poate aminti că în primua parte a 
războiului armata româna a pătruns în Ardeal, pentru a-l elibera. Şi a plătit o 
grea jertfă de sânge. A fost silita sa se retragă, ne reuşind să înfăptuiască 
Unirea. Dar jertfa ei nu a fost zadarnică. In aceste condiţii dramatice, 
românii din şcoala lui Eminescu au îndrăznit ceea ce Regele nu mai 
îndrăznea. S-au mobilizat românii ardeleni. Şi au reuşit. În 1883 au fost 
loviţi şi ei, după  planul bine pus la punct, pentru că şi românii ardeleni 
faceau parte din Societatea Carpaţii. Au indraznit  românii care îşi faceau 
datoria de conştiinţa faţa de neam, pentru Unire,  în Ardeal, în Romania, în 
Basarabia şi în nordul Bucovinei. Eminescu, adolescent fiind, cutreiera cu 
trupele de teatru Ardealul. Ce fel de teatru? Mobilizator. Conţinut patriotic. 
La sfarşit, la căderea cortinei, se cântau numai cântece patriotice. Imperialii 
vienezi  interzic aceste turnee de teatru. Eminescu nu a acţionat singur. S-a 
format o excepţională reţea de patrioţi-numărul impresionant de memebri ai 
Societaţii Carpaţii, este o dovada  grăitoare. Când s-a pomenit ca reîntregirea 
unei ţări să se facă, aşa, ca o pomană căzută din cer? Spiritul lui Eminescu a 
fost şi la Alba Iulia. Este şi acum în Basarabia, în nordul Bucovinei, în 
Nordul Maramureşului. Un popor care renunţa la dreptate şi adevar traieşte 
în genunchi, supus tuturor umilinţelor. Acelaşi curaj ca pe vremea lui 
Eminescu şi în anii următori. Unii dintre românii ardeleni chiar de pe vremea 
lui Eminescu au acţionat strălucit şi curajos, pâna la împlinirea Unirii, la 1 
Decembrie 1918 şi în continuare, pentru consolidarea ei. Bunii români din 
vremea lui Eminescu au trăit şi participat la toate aceste evenimente. Să 
avem în vedere doar anii vieţii lui Eminescu şi, spre exemplu, ai unuia dintre 
contemporanii lui (Mihai Eminescu, 1850-1889, Ion Slavici, 1848-1927), 
pentru a cuprinde mai uşor toate aceste vremi. Cu acelaşi spirit de îndrăznelă 
şi de jertfă  ca Eminescu. Altfel spus a învins Eminescu, spiritualitatea 
unificatoare de ţară, împotriva careia regele folosise terorismul de stat. Cu 
alte cuvinte regele şi guvernul au desafăşurat o activitate criminală, profound 

antiromânească. De acest spirit eminescian, românesc, iubitor de neam şi de 
Dumnezeu, se simte nevoia şi azi. Sigur că regle s-a temut de Eminescu şi de 
românaşii lui. Răspunsul lui Eminescu este exact, matematic. Regele a  
ordonat arestarea în forţa a liderilor Societăţii Carpaţii şi a lui Eminescu şi 
nimicirea acestei mişcări. Zadarnic. În Ardeal, în timpul detenţiei lui 
Eminescu, se mişcau memorandiştii, pe care nici puşcariile-nici celebrul 
process din 1894 nu i-a intimidat. Liderul lor,  dr. Ioan Raţiu  a preferat 
puşcaria, decat să renunţe la idealuri. Mesajul mobilizator al dr. Ioan Raţiu: 
Existenţa unui popor nu se discută, ci se afirmă!  Şi ceilaţi, toţi răstigniţii 
români de sub roata suferinţei, dar au răzbit  şi avem, pe osemintele şi 
jertfele lor, fie civili,  fie militari ai armatei române, o ţară a noastră, singura 
din aceasta parte a Europei, cu noi, ca autohtoni pe aceste pământuri de când 
e om în Europa. De dintotdeauna am fost  şi mereu vom fi aici. Cuvintele lui 
Eminescu , în legatură cu moştenirea şi consecinţele greşelilor politice, sunt  
edificatoare-extrase din doua  articole publicate în 1881 şi 1882: “A fi bun 
român nu e un merit, nu e o calitate ori un monopol special, ci o datorie 
pentru orice cetăţean al acestui stat, ba pentru orice locuitor al acestui 
pământ, care este moştenirea, în exclusivitate şi istorică, a neamului 
românesc. Acesta este un lucru care se înţelege de la sine”. “Greşalele în 
politică sunt crime; căci în urma lor suferă milioane de oameni 
nevinovaţi, se-mpiedică dezvoltarea unei ţări întregi şi se-mpiedică, 
pentru zeci de ani înainte, viitorul ei”. 
   În 1893 Alexandru Vlahuţa îşi publica articolul Eminescu bolnav. Tot în 
acea vreme scrie poezia Eroilor martiri, publicată în Golgota, organ al 
durerii poporului român, redactat la Bucureşti cu prilejul procesului 
Memorandului. 
 
Eroilor martiri 
 
Staţi drepţi, sublimi apostoli, 
              Lăsaţi inchizitorii să-şi facă datoria… 
                         Vedea-veţi scris pe ziduri, cu slove de lumină, 
                           În temniţele voastre: TRĂIASCĂ ROMÂNIA! 
 
 Doi avocaţi, dr. Ioan Raţiu şi Titu Maiorescu. Cu tot regretul, trebuie să 
spunem făra ezitare: nici nu se pot compara. Primul, ca şi Eminescu, în 
flacăra idealului naţional, celălalt, dimpotrivă. 
    Regele l-a pus să mă împuşte. Regele se temea ca eu să nu-i iau 
moştenirea. 
-Cine e Poenaru care te-a lovit? 

-Un om bogat, care are 48 de moşii, 48 de râuri, 48 de garduri, 48 de case, 
48 de sale şi care are 48 de milioane 
   Lângă acestea a se avea în vedere şi  Ştiu 64 de limbi. 
   Pentru memoria şi cunoştinţele lui Eminescu, răspunsurile la întrebări, de 
doar câteva câteva rânduri, era uşor de alcătuit, pentru a se constitui într-o 
ghicitură, într-un joc numai de el ştiut, într-o criptogramă, cu atât mai uşor 
de constituit cu cât e vorba de o stereotipie numerica. Eminescu avea la 
îndemâna o redutabilă inteligenţă care l-a ajutat, deşi în captivitate, chiar la 
marginea vieţii fiind, făra putinţa de a mai avea vreo legatură cu lumea, să 
ne transmită un ultim mesaj. 
   E limpede pentru oricine ca e vorba de o ancheta la o tentativă de omor. 
Este straniu că a fost anchetată doar victima, Mihai Eminescu, nu şi 
agresorul, Petre Poenaru. Vinovatul era Mihai Eminescu…Şi singurul care 
va fi pedepsit…Deranjase pe mulţi…Aceştia aveau nevoie de acte 
acoperitoare, pentru posteritate, prin care să acopere faptul ca au arestat un 
om perfect sănătos, pe care l-au supus ununi regim de exterminare … 
   Eminescu  arată cu precizie spre adevăraţii asasini, cei care stătea în 
spatele lui Poenaru. Acesta a fost doar o sărmană unealtă. Răspunsul 
adevărat este cu ingeniozitate ascuns. Descifrarea lui, peste timp, nu lasă 
nici o urmă de îndoială: Francmasoneria. Iar omul bogat este  ştiut că  nu 
era Petre Poenaru, ci însuşi regele. Iar regele era francmason. Cu alte 
cuvinte Eminescu a fost asasinat de francmasoneria internaţională şi 
naţională. 
   Prin această monstruoasă imixtiune în viaţa poporului roman, masoneria, 
pentru români, este definitiv compromisă. 
   Dupa trei zile de la interogatoriu, Eminescu se plimba prin grădina 
spitalului însoţit de un vizitator. Pe la spate, furişându-se, se apropie de 
Eminescu cu rapiditate un bărbat şi-l loveşte cu violenţă, după ureche, cu 
cărămida pe care o avea în mâna. Eminescu se prăbuşeşte într-un lac de 
sânge. A mai apucat a rosti: Asta m-a omorât! Ceea ce înseamnă, de data 
aceasta lovitura e mortală, de data aceasta au reuşit, din lovitura asta mor, 
asta m-a omorât. A decedat după o jumătate de oră. Decesul s-a datorat 
administrării unor doze mortale de mercur. Lovitura violenta dupa ureche a 
fost şi ea cauzatoare de moarte. Eminescu nu suferea de o boală care 
presupunea tratamentul cu mercur. Astfel şi-a lăsat trupul în ţărâna din care 
a fost făcut. Aşa a plecat Mihai Eminescu la cele veşnice!  
    Pentru tot ce ai făcut pentru noi, Sărut mâna Mihai Eminescu şi 
binecuvântă poporul român! 
Gheorghe Gavrilă Copil 

*Eminescu bolnav 
   (Din”Curentul Eminescu şi o poezie nouă”, Tip. “Lupta”1892) 
  Acum trei ani-era tot aşa prin Martie-m’am dus într’o zi să văd pe 
Eminescu la ospiciul din starda Plantelor, unde era de curând  internat. 
   M’a cunoscut şi i-a părut bine când m’a văzut. Îmbrăcat într-un palton 
lung şi târând în picioare nişte galoşi mari de gumilastică, se primbla prin 
adaie, cu mâinile la spate. M-a întrebat de prieteni, căinându-i şi vorbind de 
ei cu milă, ca de nişte oameni pierduţi, sau foarte nenorociţi. Arăta pentru 
unele lucruri de nimic un interes şi o mirare exagerată. Privirea’i era dusă, 
obrajii palizi şi căzuţi, glasul tărăgănat şi somnoros. Avea mai mult aerul 
unui om ostenit din cale-afară. Îmi spuse cu un ton important despre un plan 
al lui de reorganizare socială, la care se gândeşte demult,-o lucrare colosală, 
care îl munceşte şi’i dă nopţi de insomnie şi dureri de cap ucigaşe.-Adusei 
vorba de poezii. Atunci, cu o bucurie de creator copilăreşte arătată, scoase 
din buzunarul paltonului un petec de hârtie şi aşezându-se pe scaun începu 
să citească…un şir lung de strofe, de o sonoritate şi de un efect ritmic 
fermecător. Rostirea lor îl încălzia, şi ochii şi glasul i se înviorau. Pe acel 
petec de hârtie nu erau scrise decât două vorbe: gloriosul voivod. El 
improviza. Am ascultat uimit peste două-zeci de strofe sonore, dar lipsite de 
sens şi de legătură; fiecare vers părea rupt dintr-o poezie frumoasă. Mi-aduc 
aminte că două vorbe: foc şi aur reveniau mereu, mai în fiecare strofă. N’am 
putut reţinea decât aceste patru versuri de pe la mijloc, cari au un început de 
înţeles mistic: 
“Atâta foc, atâta aur, 
S’atătea lucruri sfinte 
Peste’ntunericul vieţei 
Ai revărsat părinte” 
 
   Dar în toată acea armonie de sunete se vedea  perfect tehnica maestrului, 
limba lui aleasă şi muzilcală, care se supunea şi se mlădia mecaniceşte sub 
ultimele tremurări ale acestui suflet întunecat. Era o neobicinuită frumuseţă 
de sunete în acea împărechere bizară de cuvinte, din care sburase pentru 
totdeauna ordinea şi suflarea unui înţeles. Atunci am înţeles adânc sensul 
înfiorător al cuvântelor lui de-odinioară: 
 
“Unde-s şirurile clare din viaţă-mi să le spun? 
Ah, organele’s sfărmate şi maestul e nebun!” 
 
   Şi când ostenit de acest joc curios de versuri sonore şi pustii, îşi lăsă tăcut 
privirea’n pământ, figura lui îmbrăcă iarăşi acea expresie de tristeţe vagă-

umbra acelui apus dureros al conştinţii, care’i dedea în momentul acela 
înfăţişarea unui zeu învins, părăsit de puteri şi umilit. Eu mă uitam la el, mi 
se rupea inima de milă, şi nu ştiam ce să-i spun. După câteva minute de 
tăcere îşi împreună mâinile şi, ridicându-şi aiurit ochii în sus, oftă din adânc 
şi repetă rar, cu’n glas nespus de sfâşietor: “Of, Doamne, Doamne!...” Era în 
acest suspin al lui şi în aceste cuvinte sinteza intregei lui vieţi, şi poate, c’o 
ultimă fulgerare de conştiinţă, a străbătut în clipa aceea lanţul tuturor 
suferinţelor lui, din copilărie şi până în ceasul în care se afla. M’a podidit 
plânsul ş’am plecat. De-atunci nu l-am mai putut vedea… 
   Dar vorbele acelor strofe, particulara tăietură a acelor versuri moarte,     
mi-au rămas în cap, şi de câte ori citesc câte-o poezie fără înţeles a vreunui 
tânăr, prea mult influenţat de limba şi formele maestrului, mă’ntreb dacă nu 
cumva autorul acelui svon de silabe n’a stenografiat vreuna din acele 
capriţioase improvizaţii ale poetului… 
                                                                        A. VLAHUŢĂ 
(Articol preluat din FLACĂRA, anul III, nr. 35-14 iunie 1914) 

